नोएडा में कोरोना वायरस के 128 नए मामले, अब तक 64 लोगों ने गंवाई जान
उत्तर प्रदेश के जनपद गौतम बुद्ध नगर में शुक्रवार को कोरोना वायरस संक्रमण के 128 नए मामले सामने आए जबकि 174 लोग उपचार के दौरान संक्रमण मुक्त हुए हैं।
नोएडा: उत्तर प्रदेश के जनपद गौतम बुद्ध नगर में शुक्रवार को कोरोना वायरस संक्रमण के 128 नए मामले सामने आए जबकि 174 लोग उपचार के दौरान संक्रमण मुक्त हुए हैं। जनपद में संक्रमण से मरने वालों की संख्या अब 64 हो गई है। जिला निगरानी अधिकारी डॉक्टर सुनील दोहरे ने बताया कि शुक्रवार को जनपद गौतम बुद्ध नगर में 128 मरीज कोरोना वायरस से संक्रमित पाए गए।उन्होंने बताया कि आज 174 लोग उपचार के बाद संक्रमण मुक्त हुए हैं। अधिकारी ने बताया कि अब तक 14,154 लोग उपचार के बाद ठीक हो चुके हैं जबकि 1477 लोग यहां के विभिन्न अस्पतालों में उपचाराधीन हैं।उन्होंने बताया कि जनपद में अब तक संक्रमित होने वाले लोगों की संख्या 15,695 हो चुकी है।